নিজস্ব প্রতিবেদন: সুষ্ঠু ও শান্তিপূর্ণ উপ-নির্বাচনের জন্য নির্বাচন কমিশনের দ্বারস্থ হলেন মুকুল রায়। উলুবেড়িয়া লোকসভা কেন্দ্র ও নোয়াপাড়া বিধানসভা কেন্দ্রে সব বুথ কেন্দ্রীয় বাহিনী মোতায়েনের দাবি করেছেন তিনি শনিবার পুরনো তৃণমূলের দিনের কথা মনে করিয়ে দিয়েছেন মুকুল রায়। এভাবেই যে সিপিএম জমানায় নানান দাবি-দাওয়া নিয়ে আসতেন সে কথা মনে করিয়ে তিনি বলেন, ''নির্বাচন কমিশনের উপরে এখনও মানুষের আস্থা রয়েছে। ২০১১ সালের আগে তৃণমূলের হয়ে আসতাম সুষ্ঠু ও শান্তিপূর্ণ ভোটের দাবি জানাতাম। ৭ বছর পর ফের সেই দাবিতে সরব হতে হচ্ছে।''  শুক্রবার সেন্ট্রাল অ্যাভিনিউতে বিজেপি-তৃণমূল সংঘর্ষ নিয়ে মুকুল রায়ের খোঁচা, ''ওই ঘটনা নিয়ে রাজ্যের পুলিসমন্ত্রী নীরব কেন? তৃণমূল ভয় পেয়েছে বলেই এমনটা করছে। একটা সময়ে সিপিএমও এমনটাই করত।''